Datasets:
LocalDoc
/
AzTC

Dataset card Data Studio Files
xet
Community
Search is not available for this dataset
text
stringlengths
10
518k
General-polkovnik Z.Həsənov Azərbaycan və Türkiyə dövlət başçılarının səmimi münasibətlərinin digər sahələrə olduğu kimi, hərbi əməkdaşlıq sahəsinə də müsbət təsir etdiyini vurğulayıb.
Azərbaycan Respublikasının Türkiyə Respublikasındakı səfiri cənab Rəşad Məmmədovun da iştirak etdiyi görüşdə hərbi, hərbi-texniki, hərbi-təhsil və digər sahələrdə əməkdaşlığın inkişaf perspektivləri, regional təhlükəsizlik və qarşılıqlı maraq doğuran digər məsələlər müzakirə edilib.
11:02"Martın 6-da Azərbaycan Respublikasının müdafiə naziri general-polkovnik Zakir Həsənovun rəhbərlik etdiyi nümayəndə heyəti Türkiyə Respublikasına rəsmi səfər edib.
Bu barədə Müdafiə Nazirliyi məlumat yayıb.
Səfər çərçivəsində müdafiə nazirinin qardaş ölkədə görüşləri, eləcə də Türkiyənin bir sıra hərbi obyekt və müəssisələrini ziyarəti planlaşdırılır.
Rusiyanın Kemerovo vilayətində arvadı ilə barışmaq üçün evinə ağ atda gələn şəxs həbs olunub.
33 yaşlı Sergey adlı kişi mübahisə etdiyi Yekaterinanı təəccübləndirmək qərarına gəlib.
O, fermadan at götürüb və gecə saat 3-də səhvlərinə görə arvadından üzr istəmək və onu qarşıdan gələn 8 Mart - Beynəlxalq Qadınlar Günü münasibətilə təbrik etmək üçün atla birlikdə beşinci mərtəbədəki mənzilinə qalxıb.
At kiçik otaqda təxminən iki saat qalıb, sonra Sergey onu yenidən tövləyə qaytarıb.
Bununla bağlı görüntüləri Yekaterina özü də paylaşıb və sürprizi yumorla qarşılayıb.
“Budur, qızlar, bizə 8 Mart gəlib çatdı.
Həyat yoldaşım məni təbrik etdi”, - deyə qadın paylaşımda bildirib.
Sergey xırda xuliqanlıq maddəsi ilə ittiham olunaraq bir sutkalıq həbs cəzası alıb.
O, sadəcə çox sərxoş olduğunu bildirib.
Kirayədə qalan ailə hazırda yeni mənzil axtarmaq məcburiyyətində qalıb, çünki ev sahibi bu hərəkətə görə onlardan evi tərk etmələrini xahiş edib.
Mənbə:“SHOT” “Telegram”, AİF.ru
“Bavariya”nın baş məşqçisi Tomas Tuxel Romada “Latsio” ilə Çempionlar Liqasının 1/8 final mərhələsinin cavab oyunu öncəsi soyunub-geyinmə otağında ayaq barmağını sındırıb.
Bu barədə mütəxəssis oyunsonrası mətbuat konfransında jurnalistlərə açıqlama verib.
Onun sözlərinə görə, matça hazırlıq zamanı futbolçuları motivasiya edən zaman zədələnib.
“Mən motivasiya xarakterli çıxışdan əvvəl paltardəyişmə otağında ayağımla qutuya vurdum və baş barmağımı zədələdim.
İndi ayaqqabımı belə çıxara biləcəyimə əmin deyiləm.
Bütün oyun boyu oturmalı oldum”, - deyə Tuxel bildirib.
Qeyd edək ki, 1/8 finalın cavab matçında “Bavariya” Roma “Latsio”sunu 3:0 hesabı ilə məğlub edib.
Qaliblər arasında dubla imza atan Tomas Müller və Harri Keyn dəqiq zərbələrə imza atıb.
PKK terror təşkilatının qış aylarında logistik məqsədlər üçün istifadə etmək və terror aktları təşkil etmək üçün hazırladıqları mağara və sığınacaqların aşkarlanması üzrə əməliyyat keçirilib.
Bu barədə Türkiyə daxili işlər naziri Ali Yerlikaya özünün “X” hesabında paylaşım edib.
Terrorçuların mağaralarda gizlətdikləri müxtəlif silah, sursat və partlayıcı maddələrin məhv edilməsi məqsədilə Türkiyə jandarm qüvvələrinin keçirdiyi “Bozdoğan-8” əməliyyatlarında PUA və ATAK helikopterlərindən də istifadə edilib və 2866 personal əməliyyatlara qatılıb.
Əməliyyat zamanı 9 vilayətdə 59 mağara, sığınacaq və partlayıcıların olduğu anbar məhv edilib.
Bölücü Terör Örgütü (BTÖ) mensubu teröristlerin kırsalda kış aylarında eylem yapmak amacıyla mağara ve sığınaklara sakladıkları çeşitli silah, mühimmat ve patlayıcıların yok edilmesine yönelik gerçekleştirilen “BOZDOĞAN-8” operasyonlarında 9️⃣ ilde 5️⃣9️⃣ mağara, sığınak ve… pic.twitter.com/TpT2w3godF"Mənbə:TRT Haber
Bakıda Ziya Bünyadov prospekti istiqamətində baş verən qəza sıxlığa səbəb olub.
Bu barədə Daxili İşlər Nazirliyinin Nəqliyyatı İntellektual İdarəetmə Mərkəzi (NİİM) məlumat yayıb.
Bildirilib ki, Alı Mustafayev küçəsi, Ziya Bünyadov prospekti istiqamətində yol-nəqliyyat hadisəsi baş verib.
Qəza səbəbindən qeyd olunan prospektdə sıxlıq yaranıb.
Sürücülərin rahat hərəkətini təmin etmək üçün tədbirlər görülür.
Hər bir ölkənin dövlət dilinin təsbit olunmuş normaları var.
Həmin normalar isə müvafiq istiqamətlər - yeni terminlər, alınma sözlər istisna olmaqla, standart qaydalara uyğun olaraq təbliğ edilir.
Hətta bir çox ölkələrdə hər ilin sonunda ən çox istifadə edilən sözü seçmək üçün monitorinqlər aparırlar.
Təəssüf ki, Azərbaycanda bu metod hələ də tətbiq edilmir.
Hər beş ildən bir Azərbaycan dilinin orfoqrafiya lüğəti yenilənir.
Lakin bəzi dilçilər, yenilənmələrə rəğmən, bir çox sözlərin hələ də düzgün yazılış qaydasının lüğətdə qeyd edilmədiyini bildirirlər.
Hətta Dilçilik İnstitutunun direktoru Nadir Məmmədli Oxu.Az-a müsahibəsində qeyd etmişdi ki, bizim ən böyük problemimiz milli dilimizin korpusunun olmamasıdır:""“Buna görə lüğətlərdə bir sıra səhvlər baş verir.
İndiyədək 20 min söz lüğətdən çıxarılıb.
Adamdan soruşarlar ki, bax, hansı əsasla bu qədər sözü lüğətdən çıxarmışıq?!
Dil məsələsində vaxt itirməməli, dünya təcrübəsinə əsaslanmalıyıq”.
Dekabrın son günlərində gündəmə gələn lüğət, dilin korpusu məsələsinə yenidən qayıtmağımıza təkanı isə Azərbaycan dili üzrə sertifikasiya imtahanının CEFR səviyyəsində keçirilməsi ilə bağlı yenilik verdi.
Hətta orfoqrafiya lüğətinin tərtibində problemlər olduğu halda bu imtahan hansı əsaslarla keçiriləcək?
May ayının birində onlayn qaydada aktivləşəcək, iki ay müddətinə pulsuz keçirilməsi nəzərdə tutulan imtahana hansı vəsaitlərlə hazırlaşmaq lazımdır?
Azərbaycan dilinin qrammatikası ilə bağlı vahid, təsdiqlənmiş proqram, kitab varmı?
Bu və digər məsələlərlə bağlı Dilçilik İnstitutunun direktoru Nadir Məmmədli Oxu.Az-ın suallarını cavablandırıb.
Onun sözlərinə görə, proqram, sadəcə, yol göstəricisidir, onun hazırlanması üçün əsas vəsait mövcud olmalıdır, lakin təəssüf ki, yoxdur:""“Əvvəla, qeyd edim ki, bu məsələ Elm və Təhsil Nazirliyinin işidir.
Digər tərəfdən, təəssüf ki, Dilçilik İnstitutu bu kimi məsələlərdə heç vaxt yada düşmür.
Bu layihəni də kənar şəxslər işləyib-hazırlayıblar.
Layihə kimi yaxşı təşəbbüsdür, bir söz demirəm.
Amma mən bu layihənin təqdimatında da iştirak etdim.
Bir saatdan çox davam edən təqdimatda ancaq bir-birini tərif edən çıxışları dinlədik və bitdi.
Amma biz nə vəsaitləri, nə də proqramın tamamlanmış halını görə bildik.
Azərbaycan dilində dərs vəsaitləri ilə bağlı hər kəs danışır, şikayətlənir.
Amma təəssüf ki, bizə bu məsələlərə nə müdaxilə etməyə izn verir, nə də birgə layihə həyata keçirirlər.
Düşünürəm ki, bu məqamları, heç olmasa, gələcəkdə nəzərə almaq lazımdır”.
N.Məmmədli qeyd edib ki, sözügedən sertifikasiya imtahanında qrammatik qaydaların norma və tələblərinə dair vəsait olmadan mətn verib səhvləri axtarmaq tələb ediləcəksə, bu, düzgün olmayacaq:""“Hər şeydən öncə Azərbaycan dilinin qrammatikası ilə bağlı müfəssəl məlumat verilməlidir.
Kurikulum sistemi bu mənada dünya təcrübəsində olan uğurlu sistemlərdən biridir.
Bu, müəllim-şagird, müəllim-tələbənin birgə çalışması və nəticə verməsidir.
Amma dilin qrammatik normalarını vermədən mətn təqdim edib orada nöqsan tapılmasını tələb etməyi düzgün saymıram.
Təqdimata dəvət üçün təşəkkürümü bildirdim, lakin gərək bu proqram bu səviyyədə təqdim edilməzdi.
Bizim də fikir bildirməyimiz üçün zaman ayrılmalı idi, amma buna şərait yaradılmadı.
Mənim etiraz etdiyim məqam odur ki, əgər ölkənin Dilçilik İnstitutu fəaliyyət göstərirsə, bu işlə hansısa fəlsəfə doktoru səviyyəsində şəxslər deyil, bilavasitə biz məşğul olmalıyıq.
Layihəni Dilçilik İnstitutu müzakirəyə qoyardı, vəsait çap edilərdi, ayrı-ayrı instansiyalara sorğu verib, cavab ala bilərdik.
Yenə deyirəm, layihə olaraq yaxşıdır, buraya Miqrasiya Xidməti də qoşula bilər.
Sadəcə, təəssüf ki, bizdə hər şeyi çətinləşdirmək istəyi, insanları dolaşığa salmaq həvəsi var.
Həm qəbul imtahanlarında, həm bu tip imtahanlarda insanların cavab verə bilməyəcəkləri suallar tərtib edərək çətinlik yaratmağa çalışırlar.
Azərbaycan dili ilə bağlı Dilçilik İnstitutuna müraciət olunmalı idi.
Biz heç görmədiyimiz bir şeyin bir saatdan çox təriflənməsinə qulaq asdıq.
Heç çıxış edənlər özləri də bilmirdilər ki, bizə nəyi izah edirlər, necə izah edirlər.
Bu gün də biz bilmirik ki, söhbət nədən gedir”.
Bakıda İdmanda dopinqə qarşı Beynəlxalq Konvensiyaya Tərəf Ölkələrin 9-cu Konfransı (COP9) Bürosunun birinci rəsmi görüşü keçirilib.
Əsas gündəm Konvensiyanın monitorinq sisteminin təkmilləşdirilməsinə və müddəalarına tam sahiblik imkanı vermək üçün iştirakçı dövlətlərə göstərilən dəstək kimi COP8 tərəfindən tələb olunan nəticələrin və təkliflərin çatdırılmasına yönəlib.
COP9 həmçinin fövqəladə çağırışlara cavab vermək qabiliyyətini artırmaq üçün Konvensiyanın potensial inkişaflarını araşdırmaq imkanı verəcək.
Qeyd edək ki, ötən ilin oktyabrında Fransanın paytaxtı Parisdə keçirilən İdmanda dopinqə qarşı Beynəlxalq Konvensiyaya Tərəf Ölkələrin 9-cu Konfransında gənclər və idman naziri Fərid Qayıbov yekdilliklə Büronun sədr müavini seçilib.
Almaniyada 62 yaşlı kişi 217 dəfə COVID peyvəndi vurdurub.
Bu barədə “Lancet” infeksion xəstəliklər jurnalında yazı dərc olunub.
Məlumata görə, peyvəndlər 29 aylıq bir müddətdə özəl klinikalarda vurulub və Erlangen-Nurember Universitetinin tədqiqatçıları kişidə heç bir problem olmadığını bildiriblər.
“Bu barədə qəzetlərdən xəbər tutduq.
Sonra onunla əlaqə saxladıq və Erlangendə bəzi müayinələrdən keçirmək istədiyimizi dedik.
Böyük maraq göstərdi”, - deyə mikrobiologiya üzrə mütəxəssis Kilian Şober qeyd edib.
“Biz tədqiqat apardığımız əsnada o, öz təkidi ilə yenidən COVID peyvəndi etdirdi.
Daha sonra ondan götürdüyümüz analiz nümunələrindən immun sisteminin peyvəndlərə reaksiyasını tam müəyyən etmək üçün istifadə etmək imkanımız oldu”, - deyə Kilian Şober əlavə edib.
Mütəxəssislər həddən artıq peyvəndi məsləhət bilmədiklərini, məsələ ilə bağlı apardıqları testlərin ümumi nəticə çıxarmaq üçün kifayət etməyəcəyini vurğulayıblar.
“Hazırda mövcud olan “Şəhid adının əbədiləşdirilməsi və şəhid ailələrinə edilən güzəştlər haqqında” Qanun ən uzunömürlü qanundur”.
APA xəbər verir ki, bunu Milli Məclisin Elm və təhsil komitəsinin bu gün keçirilən iclasında parlamentin Sosial qanunvericilik şöbəsinin müdiri Adil Vəliyev deyib.
O bildirib ki, bu qanun 1993-cü ildə ulu öndərin dövründə qəbul edilib:""“Milli Məclisə yaxın zamanlarda şəhid adının əbədiləşdirilməsi və şəhid ailələrinə edilən güzəştlərlə bağlı yeni qanun layihəsi daxil olacaq.
Yeni qanunda bütün məsələlər cəmləşəcək”.
Yəmənin “Ənsar Allah” hərəkatı (husilər) gəmilərin Qırmızı dənizə daxil olması üçün yeni sistem elan ediblər.
Belə ki, onlar gəmilərin sulara girməsi üçün Yəməndən icazə alınmasını istəyirlər.
Bu barədə hərəkatın nümayəndəsi Misfer ən-Numair bəyan edib.
O, gəmilərin özlərinin təhlükəsizliyi ilə əlaqədar olaraq belə bir tələb irəli sürüldüyünü vurğulayıb.
Yəmənin yeni qərarının əhatə etdiyi ərazi suları eni 20 kilometr olan Babül-Məndəb boğazının yarısına qədər uzanır.
Dünya gəmiçiliyinin təqribən 15 faizi Süveyş kanalına buradan keçir.
Ümumdünya Səhiyyə Təşkilatının (ÜST) baş direktoru Tedros Qebreyesus XI Qlobal Bakı Forumunda iştirak etmək üçün Azərbaycana səfər edəcək.
Qebreyesusun pandemiya və milli səhiyyənin potensialının gücləndirilməsi müqaviləsi mövzusunda məruzə edəcəyi gözlənilir.
Qeyd edək ki, Nizami Gəncəvi Beynəlxalq Mərkəzinin təşkilatçılığı ilə XI Qlobal Bakı Forumu martın 14-16-da keçiriləcək.